## La Ciutat de les Arts i les Ciències convoca la XII edició del concurs escolar Desafío Robot

*** El termini d'inscripció de treballs és fins al 4 de març de 2024**

La Ciutat de les Arts i les Ciències ha convocat la XII edició del concurs Desafío Robot, dirigit a centres escolars de tercer cicle de Primària, a Secundària, Batxillerat i Cicles Formatius de tot Espanya per a participar en diverses proves en les quals competiran amb un robot dissenyat i programat per ells mateixos o amb un projecte que desenvoluparan al llarg de tot el curs. Els grups interessats es poden inscriure [en este enllaç](https://cac.es/va/web/desafio-robot/) fins al 4 de març de 2024.

La competició Desafío Robot 2024 tindrà lloc el 31 de maig de 2024 en un esdeveniment tecnològic que reunirà aficionats a la robòtica i els mateixos centres escolars. Durant les proves es duran a terme diverses activitats, com ara demostracions i tallers.

La Ciutat de les Arts i les Ciències és un espai cultural en el qual es promou de moltes maneres la curiositat per la ciència i la tecnologia, especialment entre els més jóvens, i els robots suposen una oportunitat per a aconseguir-ho. Desafío Robot és un referent a la Comunitat Valenciana en competicions de robòtica.

Fecha: 21/12/2023